paragraph_text: O demokraciji u Americi (1835.), njegovo najveće djelo, izdano je nakon njegovog putovanja u SAD i danas se smatra primjerkom najranijh radova iz oblasti sociologije. Istaknuti predstavnik tradicije liberalizma u politici Tocqueville je bio aktivan sudionik francuske visoke politike, prvo u Srpanjskoj monarhiji (1830. – 1848., vrijeme liberalnog monarhijskog poretka u Francuskoj) a zatim i tijekom Druge republike (1849. – 1851.) koja je nastala nakon Revolucije u veljači 1848. Napustio je politiku nakon državnog udara 2. prosinca 1851., kojeg je predvodio Louis Napoléon Bonaparte i tada započinje pisanje knjige Stari režim i revolucija.